Hraunflæðimælingar á eldgosinu við Fagradalsfjall gefa til kynna að það hafi dregist verulega saman og gosið sé því greinilega á undanhaldi. Magnús Tumi Guðmundsson prófessor í jarðeðlisfræði segir hraunflæði hafa minnkað og virkni breyst.
Undanfarnar vikur hefur flugvélin, sem notuð hefur verið til rannsókna á gosstöðvunum verið bundin í öðrum verkefnum. Nítjánda júlí fengu vísindamenn flugvél í eigu Isavia, búna radarhæðarmæli, og gátu í kjölfarið borið stöðuna saman við stöðuna 2. júlí. Á því tímabili hefur virkni breyst og reglulega orðið goshlé.
Niðurstöðurnar eru í stuttu máli þær að það dregur verulega úr hraunrennslinu sem kemur svo sem ekki á óvart. Það staðfestir að rennslið fer úr þessum 12 rúmmetrum/sekúndu niður í sjö til átta.
Þetta eru marktækar niðurstöður og sýna að farið er að draga verulega úr,
Kvikan virðist vera að koma beint úr möttlinum en ekki úr kvikuhólfi líkt algengast er í eldgosum hér á landi. Magnús Tumi segir að líklegt sé að gosið muni fjara út en erfitt sé að setja fram tímaramma.
Það virðist vera vídd gosrásarinnar sem hefur ráðið mestu hvað varðar hegðun. Það virðist vera að framan af hafi gosrásin víkkað aðeins og því jóx gosið fyrstu mánuðina.
Nú er að minnka framboðið þarna niðri og það er líklegt að við munum horfa á minnkandi gos sem svo fjarar út en tímasetningar eru mjög erfiðar
Verulega hefur dregið úr hraunrennsli í eldgosinu við Fagradalsfjall. Prófessor í jarðeðlisfræði segir ómögulegt að spá fyrir um hvenær gosinu lýkur.